156 



store, tilsyneladende 4-leddede Kølle. Fodleddenes 

 Antal 5, 5, 4. Hovedet paa Undersiden med svage 

 Følehornsfurer. Pronotums Bagrand ikke randet. 

 Vingedækkerne med bagtil dyb Sømstribe og fine, 

 fortil oftest udviskede Punktstriber. 



Arterne har vistnok samme Levevis som Liodes-Ar- 

 terne. 



Oversigt over Arterne. 



1. Bagskinnebenene temmelig smalle, fra Midten 



til Spidsen næsten ligebrede, ved Spidsen 

 meget smallere end Mellemskinnebenene. 

 Vingedækkernes Punktstriber ogsaa bagtil 



utydelige 1. subteståcea. 



Bagskinnebenene jævnt udvidede mod Spidsen, 

 hvor de er lige saa brede som Mellemskinne- 

 benene. Vingedækkernes Punktstriber bagtil 

 tydelige 2. 



2. Pronotums Bagrand ikke udbuet paa hver Side 



2. pauxilla. 

 Pronotums Bagrand paa hver Side indenfor Bag- 

 hjørnerne svagt udbuet m i n u t a. 



1. C. subteståcea Gyll. Oval, stærkt hvælvet. Rust- 

 rød eller brunrød, Hoved og Pronotum oftest mørkere. 

 Ben og Følehorn rødlige, Køllen brun eller brunsort. 

 Hovedet temmelig groft punkteret. Pronotums Bagrand 

 ikke udbuet, Baghjørnerne stumpvinklede, Punkturen lidt 

 finere end Hovedets. Vingedækkerne spredt og temmelig 

 groft punkterede, Punktstriberne utydelige, fortil ganske 

 udviskede. Længde 1,6— 1,8 mm. 



c£: Baglaarenes yderste Apicalhjørne med en spids 

 Tand. 



Yderst sjælden. 1 Stk. taget i Ravnstrup Krat (Falster), 

 Aug. 1856, 1 Stk. i Lerchenborg Dyrehave under Egebark, 

 Aug. 1857. 



2. C. pauxilla Schmidt. Adskilt fra den foregaaende 

 ved de i Oversigten nævnte Kendemærker samt ved lidt 



